|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  SRN18080015 |
| **Ráðuneyti /verkefnisstjóri** | Samgöngu- og sveitarstjórnarráðuneytið  |
| **Innleiðing EES-gerðar?** | [ ]  Já[x]  Nei |
| **Dags.** |  29. nóvember 2018 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Þann 8. júní sl. voru á Alþingi samþykkt lög um breytingu á lögum um siglingavernd og lögum um loftferðir. Grundvöllur breytinganna var frumvarp samgöngu- og sveitarstjórnarráðherra, framlagt í þinginu í febrúar sl. Talsverðar breytingar voru gerðar á frumvarpinu í meðförum þingsins og var það á endanum samþykkt án þess að mætt væri þeirri þörf að efla varnaðaráhrif laganna vegna flug- og siglingarverndarbrota eða auka þau úrræði sem eftirlitsaðilar hafa til að bregðast við slíkum brotum.**Stjórnsýsluúrræði**Athugasemdir umhverfis- og samgöngunefndar snéru meðal annars um heimildir til handa Samgöngustofu til að leggja á aðila bæði stjórnvaldssektir og dagssektir vegna brota á ákvæðum laga um siglingavernd og flugverndarákvæðum laga um loftferðir. Eftir samráð við Samgöngustofu er áætlað að kveða einungis á um dagsektir í frumvarpinu enda séu þær best til þess fallnar að takast á við þær áskoranir sem hingað til hafa komið upp í framkvæmd og knýja á um að farið sé að lögunum. Þá mætti afmarka heimild til álagningar dagsekta við þau atriði sem sannarlega hafa reynst erfið í framkvæmd, þ.e. að haldnar séu æfingar, að framkvæmdar séu innri úttektir þar sem verndaráætlanir eru yfirfarnar sem og skil á verndaráætlunum og áhættumötum.**Viðurlög við aðgangsbrotum**Í því frumvarpi sem lagt var fyrir Alþingi síðasta vetur var gert ráð fyrir lágmarksrefsingu að fjárhæð kr. 500.000 við brotum sem snúa að því að fara um borð í loftför eða skip eða inn á haftasvæði flug- og siglingaverndar án aðgangsheimildar. Samráð við Ríkislögreglustjóra, Ríkissaksóknara og Útlendingastofnun hefur leitt í ljós að rétt sé að fara aðra leið varðandi refsiákvæði vegna aðgangsbrota en gert var ráð fyrir í frumvarpinu. Vissulega þurfi að mæla fyrir um refsingu við slíkum brotum en dómstólum sé látið það eftir að meta hver hæfileg refsing sé. Leggja verður áherslu á að við ákvörðun refsingar skuli litið til þess hversu alvarleg slík brot eru. Þá er rétt að samræma ákvæði um dagsektir og refsingar í lögum um siglingavernd og lögum um loftferðir hvað varðar sambærileg brot.1. **Hvert er úrlausnarefnið?**

Að efla varnaðaráhrif ákvæði laga sem snúa að flug- og siglingavernd og tryggja úrræði til að bregðast við brotum gegn þeim ákvæðum.1. **Að hvaða marki duga gildandi lög og reglur ekki til?**

Ekki er gert ráð fyrir úrræðum á borð við þau sem lýst er undir lið 1 hér að ofan eða öðrum sambærilegum í núgildandi lögum. Verður að telja nauðsynlegt að hægt sé að bregðast við alvarlegum öryggisbrotum með einhverjum hætti auk þess sem efla þarf varnaðaráhrif ákvæðanna. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki** Á ekki við.
2. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Að efla öryggi við samgöngur á lofti og legi og takmarka hættu af völdum hvers konar ólöglegra aðgerða. Að treysta orðspor íslenskra hafna á alþjóðlegum vettvangi. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Ákvæði laganna hvað varðar flug- og siglingavernd hafa ekki tilætluð varnaðaráhrif og eru því ekki virk í reynd og þannig ekki heldur markmið þeirra um vernd gegn hvers konar ólöglegum aðgerðum.1. **Önnur úrræði en lagasetning sem metin hafa verið**

Engin önnur úrræði en lagasetning heimila beitingu viðurlaga sem nauðsynleg eru til að ná því markmiði að auka varnaðaráhrif laganna.1. **Mögulegar leiðir við lagasetningu**

Þegar hefur verið lögð til við þingi leið sem hlaut ekki hljómgrunn í þinginu svo sem lýst var hér að ofan. Er hér því lögð til önnur leið til að koma til móts við þau sjónarmið sem fram komu í nefndaráliti síðasta vor. Aðrar leiðir hafa ekki komið til skoðunar. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Sjá A-lið.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott.**

Stefnt er að því að bæta við lög um siglingavernd ákvæðum sem heimila Samgöngustofu að beita dagsektum þegar aðilar sem hlotið hafa viðurkenningu á grundvelli laganna uppfylla ekki skyldur sínar skv. þeim. Þá er stefnt að því að tryggja í viðurlagaákvæði heimild til að dæma refsingu vegna brota á ákvæðum laganna. Loks stendur til að samræma ákvæði laga um siglingavernd og laga um loftferðir hvað varðar flug- og siglingavernd. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Áformað er með lagasetningunni að heimila refsingar við tilteknum brotum. Ráðstöfunin að mæla fyrir um bæði verknað og viðurlög við brotum í lögum með skýrum hætti er í samræmi við þær kröfur sem gerðar eru skv. stjórnarskrá. Þá hefur Ísland skuldbundið sig að þjóðarétti til að tryggja virka flug- og siglingavernd hér á landi og er lagasetningin liður í að uppfylla þær skyldur.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?** Nei.
2. **Er önnur grundvallarlöggjöf sem taka þarf tillit til?** Nei.
 |
| 1. **Samráð**
 |
| 1. **Hverjir eru helstu hagsmunaaðilar?**

Aðilar sem hlotið hafa viðurkenningu skv. reglum um flug- og/eða siglingavernd.1. **Er skörun við stjórnarmálefni annarra ráðuneyta?**

Dómsmálaráðuneytið.1. **Samráð sem þegar hefur farið fram**

Sjá lið A.1. **Fyrirhugað samráð**

Fyrirhugað er samráð á samráðsgátt stjórnvalda, bæði um áform þessi sem og um frumvarpið þegar það er fullbúið. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal.**
 |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?** Já.
2. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?** Verði frumvarpið að lögum er gert ráð fyrir að þau geti tekið gildi þegar við birtingu.
3. **Hvaða forsendur þurfa að vera fyrir hendi til að lagasetning beri árangur?** Á ekki við.
4. **Mælikvarðar á árangur og útkomu.** Fækkun aðgangsbrota á haftasvæði flug- og siglingaverndar. Aukin fylgni við kröfur sem gerðar eru til aðila sem hlotið hafa viðurkenningu skv. flug- og siglingarverndarreglum.
5. **Hefur verið hugað að því að afla gagna til að meta árangur þegar þar að kemur?** Fylgst verður með árangri í almennri tölfræði.
 |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |